Cuneiform Tablet Kt 94/k 1146B (AKT 6a 287)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ma-ma-ḫi-ir-ma dan-a-šur a-lá-ḫu-um ù šu-IŠTAR-ma a-na en-um-a-šur qí-bi-ma mì-šu ša a-ma-kam a-šar lá a-bi-im ù um-mì-im na-lá-tí-ni-ma ù mu-ur-ṣa-am a-na mu-ur-ṣí-im tù-ra-du-ú ki-ma a-na-kam a-na É DINGIR tù-ru-du-ma iš-tí DINGIR e-na-na-tim té-ta-ri-šu ù IGI i-li-kà tù-ta-na-nu-nu ù a-ḫu-um ù eb-ru-um li-ba-am i-da-na-ku-nu a-ta a-ma-kam ki-ma a-we-lim ra-qí-im ša-na-at ta-ta-ša-áb ša tí-ir-tám ù ḫu-ša-ḫa-am lá tí-šu-ú a-na-kam um-me-a-nu a-bi-ku-nu ša ki-ma i-na pá-ni-tim té-ta-ta-ri-ša-ni a-na a-ḫi-kà ú-kà-lu-ma ù ki-ma a-ḫu-kà we-dí-ni-ma ù a šu-mì-kà ma-ga-ra-am ú-lá i-mu-a a-pu-tum i-na ša-am-ší ṭup-pí-ni ta-ša-me-ú tí-ib-a-ma a-tal-kam ù a-ḫi-ú-tum i-ta-bu-lu-kà KÙ.BABBAR 10 GÍN lu a-na ANŠE.ḪI.A lu a-na ḫi-ša-nim gu₅-mu-ur-ma tí-ib-a-ma a-tal-kam a-na-kam É a-bi-ku-nu za-ki-a ma-ma-an ša-li-um i-na ṣé-ri-ku-nu lá i-ša-lá ú-um-šu-ma be-el a-wa-tí-ku-nu i-na a-wa-tí i-ra-de₈-ú-ku-nu